  Виталий Пронин Дорамы 20-лэсь уно «коркаос» вуизы.Воткинскысь П. Чайковскийлэн музей-усадьбаез ялӥз вал «Шунтом бурдо куноосмес» конкурс.Толалтэ адямилы, юртъерлы матэгес карисько чалберъёс, шушыос, кайсыос. Воткинскысь П. Чайковскийлэн музейысьтызы паркын но трос тылобурдоос уло.- Соин ик ми кылем арын нырысьсэ аспӧртэм конкурс ялӥм, кин тужгес тунсыко но чебер кормушка дасялоз, - веранзэ мытэ та музейысь ужась Маргарита Метлякова. - Озьы дорамы 20-лэсь уно «коркаос» вуизы. Акцие пыриськизы нылпи садысь покчиос, школаын дышетскисьёс, арлыдоос. Тылобурдоослы сиськон интыос соос лэсьтӥллям пуллэсь, кызьпу туйлэсь, картонлэсь. Вань лякылыса, пуныса, керттылыса пӧрмытэм кормушкаос. Тужгес аспӧртэмлыкоез луэ китай корка выллем лэсьтэмез. Ми сое паркамы ошимы ини. Малы ке шуоно 19-тӥ даурысь 30-тӥ-40-тӥ Китайысь арбериослы мода вал. П. Чайковскийёслэн доразы но сылӥзы китай вазаос, сервизъёс. Соин ик та кормушка мурт кадь уг адӟиськы музейлэн азбараз, тылобурдоослы но отын сиськыны кельше.Галина Семёнова Туспуктӥз А. Горбунов Теги: Воткинск ёросъёс  